Asḥisef d ulummu, d asentel s wazal-is, imi yegget wawal fell-as deg wammud n tezrawt i nefren. Yettili-d s usenqed n tmuɣli d ttexmam n tmetti ɣef kra n temsalt neɣ ɣef wamek llan yimezdaɣ-is. Amedya seg uɣmis «Aɣmis n yimaziɣen» : «Kra n warraten (documents) llan ɣer yiwen n umezdaɣ n taddart, akka tura, meɛna yeǧǧa-ten i yiman-is, yugi ad ten-ẓren wiyaḍ. (Drôle d’égoïsme). Deg teswaɛt anda i ilaq ad d-yesban ccan n taddart, netta la yessedrag deg umezruy-is»63. Aneɣmas n umagrad-a, yesban-d asḥisef n yimezdaɣ ɣef urgaz-a yeffren arraten-agi yerna yettlummu-t. Imi limmer d lebɣi-k ay ul, ad tyesban ccan d wazal n taddart akked umezruy-is, maca netta iɣul imdanen akken ad ten-walin.